Wesley So

Veslis So (g. 1993 m. spalio 9 d. Bakore, Kavitės prov.) – Filipinų–JAV šachmatininkas, didmeistris, pirmasis Šachmatų 960 čempionas (2019). Jis tris kartus Filipinų ir 2 kartus JAV šachmatų čempionas. 2017 m. kovo mėn. jo reitingas (2822) buvo antras pasaulyje ir penktas per visą laiką.

Šeima
V. So gimė ir augo Bakore (Kavitės prov.). Jo tėvas Viljamas So buvo verslininkas, o motina  - Eleonora So - De La Salle universitetinės ligoninės Dasmarines buhalterė. Jis yra antras iš trijų vaikų. Vyriausioji sesuo Vendi, o jauniausioji - Vilma.
Bakoro  mieste  lankė Jėzaus gerojo ganytojo mokyklą ir Šv. Pranciškaus Asyžiečio koledžą, kurį baigė, prieš tėvams (2010 m.) persikeliant į Torontą. Po to, Veslis  So dar porą metų gyveno Filipinuose, bet 2012 m., gavęs Stenfordo universitete stipendiją, išvyko mokytis į JAV.

Šachmatų karjeros pradžia
Kai Vesliui So buvo 7 metai, tėvas pamokė kaip žaisti šachmatais. Tačiau jis nebuvo stiprus žaidėjas ir po keleto mėnesių Veslis jį pradėjo įveikti. Tėvas nupirko jam  keletą šachmatų knygų ir paprašė vietinio šachmatų trenerio (nors ir ne meistro) pamokyti partijų pradžių ir šiek tiek  pabaigų. Treneris padėjo pasirinkti tinkamas pradžias ir jas perprasti. Bet kai dvylikametis Veslis įvykdė FIDE meistro normatyvą, treneris ne daug kuo  begalėjo padėti ir Veslis kibo dirbti savarankiškai.

Turnyruose pradėjo dalyvauti nuo 8 metų.  Tai būdavo savaitgalio greitųjų šachmatų  varžybos. Pirmąjį stambesnį standartinių šachmatų turnyrą laimėjo, kai buvo 10 metų. Tai buvo Filipinų jaunių (iki 10 m.) čempionatas.

 Kelias link elito 
2006 m. jis tapo jauniausiu Filipinų vyrų komandos nariu, kai būdamas dvylikos metų dalyvavo 37-joje šachmatų olimpiadoje Turine. Tų pačių metų gruodį jis, taip pat,  tapo jauniausiu Filipinų šachmatų čempionu.

Jis, 12-kos metų ir 10 mėnesių, tapo jauniausiu tarptautiniu meistru, įvykdęs visus šiam titului gauti reikalavimus sekančiose varžybose: 2006 m. balandį Dubai Open, birželį 2nd Open San Marino ir rugpjūčio mėnesį 3-iajame IGB Dato Arthur Tan Open Kvala Lumpūre.

Šachmatų vunderkindas: kai Vesliui So buvo 14 metų, vienas mėnuo ir 28 dienos, jam buvo suteiktas didmeistrio titulas ir jis tapo 7-ju jauniausiu žaidėju šachmatų istorijoje, pasiekusiu šį titulą. Reikiamas normas jis įvykdė: dalyvaudamas 2006 lapkričio 10-ajame atvirajames Bavarijos čempionate Bad Wiessee ir 2007 m. spalio mėn. Pasaulio jaunimo (iki 20) čempionate Jerevane (13 v. (7,5 tšk. iš 13)  ir 2007 m. gruodžio mėn. 3-iojoje „Pichay“ taurėje Maniloje. 2009 m. Jis buvo geriausiai įvertintas U-16 žaidėjas pasaulyje.

2008 m. sausio 8 d.-19 d. jauniausias pasaulio didmeistris, 14-metis,  Veslis So, žaidė  Tarakane (Indonezija) vykusiame  1-o etapo ASEAN meistrų turnyre, kuriame, kartu su DM S. Megaranto iš Indonezijos, surinkęs vienodai taškų (6,5 iš 11), dėl aukštesnių  papildomų rodiklių užėmė 3-ią vietą.   
Tų pačių metų balandžio mėn. jis Jungtiniuose Arabų Emyratuose,  laimėjo atvirąjį  Dubajaus šachmatų čempionatą (7 tšk. iš 9)., o rugpiūčio –rugsėjo mėn  Vungtau mieste vykusiame atvirajame Vietnamo šachmatų turnyre, kartu su kartvelų didmeistriu Z. Azmaiparašviliu, surinko po 6,5 taško iš 9 galimų. Pritaikius Bucholco rodiklį, jam atiteko 3-ioji vieta. 

2013 m. Veslis So dalyvavo  Kazanėje vykusioje 27-osios Universiados šachmatų varžybose. Jos buvo atkaklios  - net 9 dalyviai, surinkę po 6,5 taško dalijosi 1-9 vietomis. Pagal papildomus rodiklius, iš geriausiai pasirodžiusių, Veslio So (Filipinai) ir ir Zaveno Andrasiano (Armėnija) rodikliai buvo vienodi. Kam atiteks aukso, o kam sidabro medalis, sprendėsi, žaidžiant vienintelę Armagedono žaibo partiją. Ją, juodosiomis figūromis, laimėjo Veslis So ir buvo apdovanotas universiados aukso medaliu.

 Federacijos pakeitimas 
2012 m. rugpiūtį, atvykęs studijuoti Sent Luiso mieste į Stenfordo universitetą, kuriame tuo metu buvo įsikūręs Siuzanos Polgar  šachmatų institutas (SPICE), ir kuriame buvo suburta visa eilė perspektyvių jaunų didmeistrių, turėjo geresnes sąlygas ir treniruotis ir dalyvauti varžybose. Per porą metų jis pakėlė savo reitingą nuo 2652 (2012 rugpiūtis) ir 99 vietos  iki 2755 (2014 rugpiūtis) ir 12-os vietos pasaulyje. Bet jis vis dar tebebuvo Filipinų šachmatų federacijos narys ir dėl to turėjo problemų, kai ši reikalaudavo  atstovauti ją įvairiose varžybose, o tai kartais kirsdavosi su universiteto, ar V. So planais. Santykiai dar pablogėjo, kai V. So iš savo federacijos negavo piniginio prizo už aukso medalį 2013 m. universiadoje.  Tai lėmė, kad jis galutinai pasiryžo pereitį į Jungtinių Valstijų šachmatų federaciją. FIDE apie sutikimą paskelbė  2014 m. lapkričio mėn. reitingų sąraše.

 Turnyrai 
Vesly So 2014 m. spalį Las Vegase laimi atvirąjį Milionieriaus šachmatų turnyrą. Už tai apdovanojamas, didžiausiu tuo metu atviruosiuose turnyruose išmokėtu 100 000 dolerių prizu. Po jo jis paskelbia, kad palieką universitetą ir toliau tęs šachmatų profesionalo karjerą. Netrukus jis išvykstą į Minetonką Minesotos valstijoje.

2015 m. sausio mėn Veik an Zėjėje žaidė 77-ame Tata Steel šachmatų turnyrę, kur pirmas buvo Magnusas Karlsenas 9 tšk., jis kartu su Vašje Legravu, Anišu Giriu bei Ding Liženiu surinko po 8,5 tšk. iš 11-kos. Paskaičiavus papildomus rodiklius turnyre užėmė 4-tą vietą.
Po to, birželio mėn. kitame elitiniame Sparkassen Chess Meeting turnyre, kurį laimėjo  F. Karuana, aplenkdamas V. Kramniką, J. Nepomniaščį užima antrą vietą (4 iš 7) ,
Tų pačių metų lapkritį Veslis So, aplenkdamas Višvanataną Anandą ir Dingą Liženį, per papildomąs žaibo partijas, nugalėjęs Anišą Girį, laimi 8-ąjį Bilbao meistrų turnyrą.

Svarbiausias 2016 m. metų Veslio So pasiekimas – pasirodymas Sinquefield taurės varžybose, kuriose silpniausiojo žaidėjo reitingas buvo – 2751. So laimėjo taurę (5,5 iš 9), o pasirodymo varžybose reitingas siekė 2859. Po jo, turnyrinėje lentelėje rikiavosi: V. Anandas, L. Aronianas, F. Karuana, V. Topalovas, Vašje Legravas, H. Nakamurą, D. Liženis, P. Svidleris ir A. Giris.
2016 m. baigė dviejomis pergalėmis, laimėjęs Didžiosios šachmatų taurės varžybas (5,5 tšk. iš 9) ir klasikinių šachmatų turnyrą Londone (6 tšk. iš 9).

Sėkmingi metai buvo ir 2017 m., kai Veslis So, tašku aplenkęs pasaulio čempioną M. Karlseną ir eilę elitinių didmeistrių tokių, kaip L. Aronianas, S. Karjakinas, Giris ir kti, laimėjo 79-ąjį Tata Steel turnyrą.Po šio turnyro, nepralaimėtų iš eilės partijų serija pasiekė 56, be to, jis tapo antruoju pasaulio žaidėju. 
2019 m. buvo antras Didžiosios šachmatų taurės klasikinių šachmatų turnyre Zagrebe.

 Pasaulio šachmatų čempionatų varžybos 
2019 m. pabaigoje finale nugalėjęs Magnusą Karlseną Veslis So laimi pirmąjį FIDE pripažįstamą Šachmatų 960 čempionatą. Trečią vietą užėmė Janas Nepomniaščis, ketvirtą – Fabianas Karuana.

 FIDE pasaulio taurė 
2017 m. Pasaulio taurės varžybose pasiekia pusfinalį, kuriame pralaimi 2,5:3,5 kinų didmeistriui Dingui Liženiui.

 Kandidatų varžybos 
Veslis So žaidė 2018 m. kovo 10 – 28 d. Berlyne vykusiame  kandidatų turnyre ir užėmė 7-ą vietą (6 tšk. (+1,-3, =10).

 Šachmatų olimpiados 
Veslis So, iki 2020 m. dalyvavo 6-iose olimpiadose, keturiose žaidė už Filipinų rinktinę (2006, 2008, 2010, 2012 m.) ir dviejose – už JAV rinktinę (2016 ir 2018 m.).

2016 m. šachmatų olimpiadoje Baku, žaisdamas JAV komandoje prie 3-ios lentos (7 tšk. iš 10), už individualų žaidimą ir komandos užimtą 1-ąją vietą pelnė po aukso medalį. Sėkmė lydėjo ir 2018 m. 43-ioje šachmatų olimpiadoje Batumyje, kai JAV rinktinėje žaidė prie 2-os lentos (7 tšk. iš 10), jis buvo apdovanotas sidabro medaliu už komandos užimtą 2-ąją vietą.

 Šalies čempionatai 
Iki 2021 m. Veslis So tris kartus laimėjo: Filipinų (2009, 2010 ir 2011) m. ir du kartus Jungtinių Valstijų (2017, 2020)  čempionatus.

2009 m. kovo 24-31 d.  laimėjo Filipinų šachmatų čempionatą Dapitane (9 tšk. iš 11).  Antrą kartą  Tagaitai mieste (Kavitės prov.)  2010 m. geg. 25 -bir.2  (8,5 tšk. iš 11),  trečią  - 2011 m. lie. 16-23 d. Maniloje (9 tšk. iš 13).   

2016 m. JAV čempionate, kur nugalėjo Fabianas Karuana (8,5 tšk. iš 11)  Veslis So kartu su Hikaru Nakamura surinko po 7,5 tšk. iš 11. Dėl aukštesnių papildomų rodiklių V. So atiteko sidabro, o H. Nikamurai – bronzos medalis.

2017 m. balandžio mėn. po greitųjų partijų su Aleksandru Oniščiuku, laimėjo 2017 m. Jungtinių valstijų šachmatų čempionatą (7 tšk. iš 11). 3-ias liko Fabianas Karuana (6,5). Ketvirtas, su tiek pat taškų – Hikaru Nakamura.. 
Antrą kartą Jungtinių Valstijų čempionatą laimėjo 2020 m. (9 tšk. iš 11).

 Greitieji šachmatai 
2017 m. Veslis So finale, nugalėjęs Višvataną Anandą, laimi Leone greitųjų šachmatų varžybas.
Nepaisant nesėkmės 2018 m. kandidatų turnyre, kiti rezultatai nebuvo prasti: Levene Didžiosios šachmatų taurės greitųjų šachmatu ir žaibo varžybose Veslis So laimėjo greitųjų turnyrą, be to, buvo pirmas bendroje įskaitoje (greitosios + žaibo – 22 tšk.), o varžėsi tuometinis pasaulio šachmatininkų elitas: didmeistriai S. Karjakinas, Vašje-Legravas, H. Nakamura, L. Aronianas, A. Griščiukas, Š. Mamedjarovas, V. Anandas, F. Karuana ir A. Giris.

 Šaltiniai 

 Nuorodos 
 [[Pasaulio vedantieji šachmatininkai. Veslis So]
 Veslio So biografija ir partijos (chessgames)
 Veslis So – pirmasis Fišerio atsitiktinių šachmatų pasaulio čempionas
 Antonijus Gudė. Veslis So: milijono dolerių berniukas  

Kategorija:Šachmatų didmeistriai
Kategorija:JAV šachmatininkai